በሶሪያ ጉዳይ የቪየናው ምክክር አልያዘም
በዩናይትድ ስቴትስ እና በሩሲያ የተመራውና 17 አገሮች ያሉበት ዓለም አቀፉ የሶሪያ ድጋፍ ሰጪ ቡድን ለተቋረጠው የጄኔቫው የተፋላሚ ወገኖች ንግግር ማንሰራራት መንገድ ይጠርጋል የሚል ተሥፋ ቢያሳድርም ስምምነት ላይ ሳይደርስ ቀርቷል።ይሁንና ደራሽ እርዳታ በውጊያው ወደተጠመዱት አካባቢዎች ለማድረስ የሚያስችል መንገድ በአፋጣኝ ለመክፈትና ግጭቶቹሙሉ በሙሉ እንዲቆም የሚጠይቅ የጋራ መግለጫ አውጥተዋል።የዩናይትድ ስቴትሱ የውጭ ጉዳይ ሚንስትር ጆን ኬሪ የቪየናው ጉባኤ ሲጠናቀቅ ባሰሙት ንግግር ሁለት ወራት በሞላው የተኩስ አቁም ላይ አደጋ ስላጠላውና እየጨመረ ስለመጣው ቀውስ ተናግረዋል።አምስት ዓመት ያስቆጠረውን የሶሪያው ቀውስ ተፋላሚ ወገኖች ያስጠነቀቁት የጉባኤው ተሳታፊዎች፤ የተኩስ አቁሙን ደጋግሞ መጣስ ስምምነቱ የሚሰጠውን ጥበቃ ጨርሶ እንዳያሳጣ ያላቸውን ሥጋት ገልጠዋል።የተባበሩት መንግስታት የሶሪያ ልዩ መልዕክተኛ ስተፋን ደ ሚስቱራ በበኩላቸው ሲያስረዱ ደራሽ እርዳታ ወደ ሁሉምበውጊያው ወደተጠመዱ አካባቢዎች ለማድረስ ለግንቦት 24 ቀነ ገደብ ተይዟል፤ ብለዋል።የአሜሪካ ድምጹ ቪክተር ቢቲ (Victor Beattie) ያጠናቀረውን ዘገባ፣ አሉላ ከበደ አቅርቦታል ከድምጽ ፋይሉ ያድምጡ።  